ข้อใดกล่าวถูกต้องเกี่ยวกับ ธุรกิจที่เป็น ‘Middleman’ และประสบความสำเร็จ จาก Case Study ของ Uber
ก. ไม่มีอสังหาริมทรัพย์เป็นของตนเอง
ข. ไม่มีสินทรัพย์ที่เป็นรถยนต์แม้แต่คันเดียว
ค. ไม่มีสินค้าที่เป็นแบรนด์ตนเองในคลังสินค้าแม้แต่ชิ้นเดียว
ง. ไม่ใช่ผู้ผลิตคอนเท็นต์ เพื่อเสิร์ฟแพลตฟอร์มของตนเอง
ข้อที่ถูกต้องคือ ข.  เพราะว่า เพราะ Uber เป็นสตาร์ตอัพที่กลายมาเป็นผู้ให้บริการแท็กซี่รายใหญ่ที่สุดของโลกสัญชาติอเมริกัน แต่ไม่มีสินทรัพย์ที่เป็นรถยนต์แม้แต่คันเดียว

ส่วนข้ออื่น ๆ กล่าวถูกต้องได้ดังนี้

- Alibaba ธุรกิจค้าปลีกที่ก่อตั้งโดย ‘แจ็ค หม่า’ และเป็นบริษัท retail ที่มีมูลค่าสูงที่สุดในโลก แต่กลับไม่มีสินค้าที่เป็นแบรนด์ Alibaba ในคลังสินค้าแม้แต่ชิ้นเดียว

- Facebook ยักษ์ใหญ่ด้านโซเชียลมีเดียที่ยังได้รับความนิยมมากที่สุดในโลก แต่ก็ไม่ใช่ผู้ผลิตคอนเท็นต์เพื่อเสิร์ฟแพลตฟอร์มตัวเอง

- Airbnb แพลตฟอร์มบุกกิ้งสัญชาติอเมริกัน ที่เติบโตมาจากการเป็นสตาร์ตอัพ และดำเนินธุรกิจในตำแหน่ง ‘คนกลาง’ จนกลายเป็นผู้จัดหาที่พักรายใหญ่สุดของโลก ที่ไม่มีอสังหาริมทรัพย์เป็นของตัวเอง

จากบริษัทเหล่านี้ ทำให้เห็นมุมมองหลายๆ ด้าน ไม่ว่าจะเป็น ‘วิธีการคิด’ ซึ่งการคิดนอกกรอบถือว่าเป็นหนึ่งในคุณสมบัติที่ควรมีอยู่ในเลือดสตาร์ตอัพทุกคน และพวกเขาเหล่านี้ก็ล้วนเติบโตมาจากชุมชน tech startup กันทั้งนั้น การทำงานร่วมมือกับ ‘คนกลาง’ หรือภาษาในธุรกิจเขาเรียกว่า ‘Middleman’  คือ ต่างคนต่างเอาความถนัดของใครของมันแล้วมาบรรจบกันตรงกลาง ร่วมมือกันเพื่อให้ธุรกิจคล่องตัวกว่าที่จะดำเนินการเพียงคนเดียว

นักวิเคราะห์ด้านการตลาด ‘Yonatan Schvimer’ ได้พูดอธิบายว่า “ในยุคที่เทคโนโลยีเข้าถึงทุกคน และเชื่อมต่อหลายๆ ด้านทั่วโลกไว้ด้วยกัน ทำให้เกิดเป็นธุรกิจใหม่ที่ทำให้ ‘คนกลาง’ มีบทบาทในภาคธุรกิจมากขึ้น ซึ่งพวกเขาจะไม่ได้ทำแค่เบื้องหลัง เช่น จำหน่ายตั๋ว, หาที่พัก ฯลฯ แต่จะเป็นทั้งแพลตฟอร์ม ทำหน้าที่เป็นคนกลางที่รวมทุกอย่างเข้าด้วยกัน เพื่อให้ความสะดวกสบายกับลูกค้ามากที่สุด” ขณะที่หลายๆ โมเดลธุรกิจใหม่พยายามทำอะไรด้วยตัวเองมากขึ้น ตั้งแต่ขั้นตอนการเก็บ data ไปจนถึงการต่อยอด และพัฒนาให้เกิดเป็น CX หรือ ประสบการณ์ใหม่ของลูกค้า ‘คนกลาง’ ต้องยกระดับความสามารถของตัวเอง ให้เป็นมากกว่า ‘พ่อค้าคนกลางแบบดั้งเดิม’ วิถีแบบดั้งเดิม คือ ‘การซื้อมา – ขายไป’ แต่ในยุคนี้ อินเทอร์เน็ต เทคโนโลยี นวัตกรรม ทำให้กลุ่มคนกลาง ต้องทำอะไรมากกว่าเดิม พัฒนาตัวเองจนเกิดเป็นแพลตฟอร์ม เหมือนหลายๆ ธุรกิจ เห็นได้ชัดว่า middleman เลือกที่จะเติบโตบนเส้นทาง ‘smarter, not harder’ พูดง่ายๆ ก็คือ ธุรกิจอนาคตที่น่าจะเห็นกันมากขึ้น ก็คือ ธุรกิจที่เกี่ยวข้องกับ ‘interface’ ซึ่งก็คือ คนที่ควบคุม interface ระหว่าง ผู้บริโภคและผู้ให้บริการสินค้า/บริการ